พณ.คาดสัปดาห์หน้าปัญหาสินค้าขาดคลี่คลาย
นายยรรยง พวงราช ปลัดกระทรวงพาณิชย์ กล่าวว่า ตั้งแต่สัปดาห์หน้าคาดว่า หลังจากระบบโลจิสติกส์ดีขึ้น ห้างค้าปลีกต่างๆ เริ่มกระจายสินค้าไปยังพื้นที่ต่างๆ ได้ ปัญหาการขาดแคลนสินค้าจำเป็นน่าจะเบาบางลง ยกเว้นพื้นที่ห่างไกล หรือพื้นที่ที่น้ำท่วมลึกๆ ส่วนกรณีที่ประชาชนร้องเรียนปัญหาสินค้าอุปโภคบริโภคที่กระทรวงพาณิชย์อนุมัติให้ผู้ประกอบการนำเข้า เพื่อแก้ปัญหาขาดแคลนในช่วงน้ำท่วม ราคาแพงกว่าสินค้าที่จำหน่ายในประเทศ อาทิ ไข่ไก่ และน้ำดื่ม ราคาจำหน่ายปลีกให้กับประชาชนจะเป็นไปตามราคาแนะนำสำหรับการขายปลีกที่กำหนดโดยกรมการค้าภายใน โดยไข่ไก่ราคาไม่เกินฟองละ 4 บาท น้ำดื่มขวด พลาสติกใส ขนาด 600 ซี.ซี.ราคา 7 บาท 750 ซี.ซี.ราคา 9 บาท และ 1500 ซี.ซี.ราคา 14 บาท ส่วนอาหารกระป๋องและบะหมี่กึ่งสำเร็จรูป ให้จำหน่ายตามราคาแนะนำที่กำหนดไว้ แต่อาจสูงขึ้นบ้างกว่าราคาขายปกติในประเทศ เพราะต้องบวกเพิ่มต้นทุนการขนส่ง
 ปลัดกระทรวงพาณิชย์ คาดหลังจากระบบโลจิสติกส์ดีขึ้น ห้างค้าปลีกต่างๆ เริ่มกระจายสินค้าไปยังพื้นที่ต่างๆ ได้ ปัญหาการขาดแคลนสินค้าจำเป็นน่าจะเบาบางลงตั้งแต่สัปดาห์หน้า
พณ..สินค้า.ขาด.น้ำท่วม